നിയന്ത്രണംവിട്ട കാര് വാഹനങ്ങള് ഇടിച്ചുതെറിപ്പിച്ച് തലകീഴായി മറിഞ്ഞ് കടയിലേക്കു പാഞ്ഞുകയറി മാവേലിക്കര: സ്കൂട്ടറില് ഇടിച്ച് നിയന്ത്രണം വിട്ട കാര് നിര്ത്തിയിട്ടിരുന്ന ഓട്ടോയില് ഇടിച്ച് തലകീഴായി മറിഞ്ഞു ബൈക്കിലും ഇടിച്ചശേഷം സമീപത്തെ കടയിലേക്ക് കയറി. സ്കൂട്ടര് യാത്രികരായ മൂന്ന് പേര്ക്ക് പരിക്കേറ്റു. ഇന്നലെ വൈകുന്നേരം അഞ്ചോടെ മാവേലിക്കരകൃഷ്ണപുരം റോഡില് കെഎസ്ആര്ടിസി ജംഗ്ഷനു സമീപമായിരുന്നു അപകടം. പുന്നമൂട് സ്വദേശിനി ഷീന മകള് ആദിത്യ, സുഹൃത്ത് വഴുവാടി സ്വദേശിനി സ്നേഹ എന്നിവര് സഞ്ചരിച്ച സ്കൂട്ടറിലേക്കാണ് ഇടിച്ചത്. കാര് നിയന്ത്രണം വിട്ട് സ്റ്റാന്ഡില് നിര്ത്തിയിട്ടിരിക്കുകയായിരുന്നു മാവേലിക്കര വെസ്റ്റ് ഫോര്ട്ട് യോഗീശ്വര സദനത്തില് വിജയകുമാറിന്റെ ഓട്ടോയിലും ഇടിച്ചു തലകീഴായി മറിഞ്ഞശേഷം വലിയഴിയിക്കല് ആറാട്ടുപുഴ, കിണറ്റുംമൂട്ടില് റജിയുടെ ബൈക്കില് ഇടിക്കുകയും സമീപത്തെ തൃപ്തിയെന്ന സ്റ്റേഷനറി കടയിലേക്ക് ഇടിച്ചു കയറുകയുമായിരുന്നു. ഈ സമയം കടയില് തിരക്കൊഴിഞ്ഞിരുന്നത് വലിയ അപകടം ഒഴിവാക്കി. കുറത്തികാട് സ്വദേശി രാജനായിരുന്നു കാര് ഓടിച്ചിരുന്നത്. ഇയാള്ക്കൊപ്പം ചേരാവള്ളി സ്വദേശി രതീഷും കാറിനുള്ളില് ഉണ്ടായിരുന്നു. ഇരുവരും സമീപത്തെ ബാറില് നിന്നും ഇറങ്ങി വരവേയാണ് കാര് അപടകത്തില് പെട്ടതെന്നു ദൃക്സാക്ഷികള് പറയുന്നു. അപടകത്തില് പരിക്കേറ്റ സകൂട്ടര് യാത്രികരായ ഷീന, മകള് ആദിത്യ, സുഹൃത്ത് വഴുവാടി സ്വദേശിനി സ്നേഹ എന്നിവരും കാര് യാത്രികരായ രാജന്, രതീഷ് എന്നിവരും മാവേലിക്കര ജില്ലാ ആശുപത്രിയില് ചികിത്സതേടി. ആരുടെയും പരിക്ക് ഗുരുതരമല്ലെന്നു പോലീസ് അറിയിച്ചു. വിജയകുമാറിന്റെ ഓട്ടോ പൂര്ണമായും തകര്ന്ന നിലയിലാണ്. റജിയുടെ ബൈക്കിനും കേടുപാടുകള് സംഭവിച്ചിട്ടുണ്ട്. കടയ്ക്കു മുമ്ബിലെ റാക്കുകള്ക്ക് തകരാര് സംഭവിച്ചിട്ടുണ്ട്.